



NOTĂ DE FUNDAMENTARE
	Secțiunea 1: Titlul proiectului de act normativ



	HOTĂRÂRE A GUVERNULUI
privind înscrierea unor bunuri imobile în inventarul centralizat al bunurilor din domeniul public al statului şi darea în administrarea Ministerului Mediului, Apelor şi Pădurilor prin Regia Națională a Pădurilor – Romsilva


	Secţiunea a 2-a: Motivul emiterii actului normativ

	2.1.
	Sursa proiectului de act normativ
	Inițiativa Ministerului Mediului, Apelor și Pădurilor 

	2.2.
	Descrierea situației actuale
	Ministerul Mediului, Apelor și Pădurilor funcționează ca organ de specialitate al administrației publice centrale, cu personalitate juridică, în subordinea Guvernului, și administrează bunuri din domeniul public al statului de natura celor prevăzute la art.136 alin.(3) din Constituția României, republicată, la art. 286 alin. (2) din Ordonanța de urgentă a Guvernului nr. 57/2019 privind Codul administrativ, cu modificările şi completările ulterioare, precum şi alte bunuri prevăzute în anexa nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

Potrivit art. 286 alin. (2) și art. 288 alin. (1) din Ordonanța de urgentă a Guvernului nr.57/2019, cu modificările şi completările ulterioare, inventarul bunurilor din domeniul public al statului se întocmește și se modifică de către ministere sau alte organe de specialitate ale administrației publice centrale, pentru bunurile aflate în administrarea lor și a unităților din subordine, coordonare sau sub autoritate, iar aprobarea inventarului și a modificărilor acestuia se realizează prin hotărâre a Guvernului.
În ceea ce privește regimul juridic al proprietății publice, art. 297 alin. (1) lit. a) din Ordonanța de urgentă a Guvernului nr.57/2019, cu modificările și completările ulterioare, stabilește că autoritățile prevăzute la art. 287 decid, în condițiile legii, cu privire la modalitățile de exercitare a dreptului de proprietate publică, inclusiv asupra dării în administrare a bunurilor aparținând domeniului public al statului.
Inventarul centralizat al bunurilor din domeniul public al statului a fost aprobat prin Hotărârea Guvernului nr.1705/2006, cu modificările şi completările ulterioare, act normativ care rămâne în vigoare în ceea ce privește anexele cu bunuri, fiind însă completat și parțial abrogat, sub aspectul normelor tehnice, prin Hotărârea Guvernului nr.1176/2024 privind aprobarea Normelor tehnice pentru întocmirea şi actualizarea inventarului bunurilor din domeniul public al statului şi ale inventarului bunurilor imobile din domeniul privat al statului. 

Potrivit art. 2 alin.(1) și (2) din Hotărârea Guvernului nr. 1176/2024, inventarul centralizat al bunurilor din domeniul public al statului reprezintă rezultatul operării, în sistemul securizat pus la dispoziție de Ministerul Finanțelor, a datelor înscrise în actele normative privind aprobarea sau modificarea inventarului, iar actualizarea acestuia se realizează prin operarea datelor din hotărârile Guvernului de modificare a inventarului. Conform art. 3 și art. 4 din același act, entitățile competente au obligația de a iniția și supune anual spre adoptare hotărâri ale Guvernului pentru modificarea inventarului, ca urmare a constatării diferențelor valorice și de structură, și de a opera în sistemul securizat datele aferente, în termenele stabilite.
Regia Națională a Pădurilor – Romsilva își desfășoară activitatea în baza Hotărârii Guvernului nr.123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva, cu modificările ulterioare. 
Conform art. 4 alin. (1) din actul normativ precizat anterior, scopul principal al Naționale a Pădurilor – Romsilva îl constituie administrarea fondului forestier proprietate publică și privată a statului, pentru gestionarea durabilă a pădurilor, consolidarea rezilienței acestora și creșterea contribuției lor la limitarea efectelor schimbărilor climatice.
Art.4 și art.6 lit.A din același act normativ, consacră, între atribuțiile principale ale Naționale a Pădurilor – Romsilva, administrarea fondului forestier proprietate publică a statului, prestarea de servicii silvice, asigurarea integrității fondului forestier, elaborarea și implementarea amenajamentelor silvice, precum și exercitarea dreptului de preempțiune și achiziționarea de terenuri forestiere în numele statului.

În temeiul art.6 lit.A pct.n) și o) din Hotărârea Guvernului nr. 123/2026, cu modificările ulterioare, Regia Națională a Pădurilor – Romsilva:

- exercită dreptul de preempțiune prevăzut de Codul silvic la cumpărarea terenurilor proprietate privată incluse în fondul forestier național;

- achiziționează, în numele statului, cu prioritate, terenuri din fondul forestier încadrate în categoria ecosistemelor cu valoare ridicată de conservare, în vederea integrării și administrării acestora în cadrul fondului forestier proprietate publică a statului.

Dobândirea terenurilor ce pot fi incluse în fondul forestier proprietate publică a statului se realizează potrivit prin Hotărârea Guvernului nr.118/2010 pentru aprobarea Metodologiei de achiziţionare prin cumpărare, schimb sau donație de către stat, prin Regia Naţională a Pădurilor - Romsilva şi ceilalți administratori, a terenurilor ce pot fi incluse în fondul forestier proprietate publică a statului

Conform art. 2 și, în special, art.26 alin. (1) din această Metodologie, după cumpărarea, efectuarea schimbului de terenuri sau acceptarea de donații de către stat, terenurile oferite statului devin terenuri cu destinație forestieră în proprietatea publică a statului și sunt administrate de administratorul fondului forestier proprietate publică a statului care a inițiat procedura.

Bunurile prevăzute la pozițiile cu numerele curente 1–14 din anexa la proiectul de hotărâre a Guvernului sunt terenuri forestiere și păduri situate în județele Bacău, Bistrița Năsăud, Buzău, Dâmbovița, Ialomița, Mehedinți, Sălaj și Vaslui. 
Acestea au fost dobândite în perioada 2003–2025 prin contracte de vânzare cumpărare autentice, încheiate de Regia Națională a Pădurilor – Romsilva în numele Statului român, cu respectarea Codului silvic și al Hotărârii Guvernului nr. 118/2010.
Valorile de inventar înscrise în anexa la proiectul de act normativ reflectă:

-  prețul de achiziție stabilit prin contractele de vânzare‑cumpărare;

- cheltuielile accesorii aferente dobândirii (onorarii notariale, taxe pentru procedurile notariale, taxe de intabulare la OCPI și alte costuri direct atribuibile);

- diferențele rezultate din reevaluările efectuate în anii 2012, 2015, 2018, 2021 și 2024, după caz;

- diferențele rezultate din variația cursului valutar, acolo unde prețul de achiziție a fost exprimat în valută.

Determinarea valorii fiecărui bun s-a realizat în conformitate cu reglementările contabile aplicabile (inclusiv ordinele ministrului finanțelor publice privind reglementările contabile și reevaluarea activelor fixe) și pe baza fișelor mijloacelor fixe generate la nivelul Regiei Naționale a Pădurilor – Romsilva, actualizate cu ocazia fiecărei reevaluări periodice.
Până în anul 2015, bunurile erau înregistrate în patrimoniul public fără includerea TVA în costul de achiziție, în temeiul Legii nr. 15/1990 privind reorganizarea unităţilor economice de stat ca regii autonome şi societăţi comerciale și al reglementărilor contabile aplicabile la acel moment (Ordinul ministrului finanțelor publice  nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare), întrucât TVA aferentă achizițiilor era deductibilă și recuperabilă prin decont, potrivit art. 147¹ din vechiul Cod fiscal (Legea privind Codul fiscal nr. 571/2003, cu aplicare până la 31 decembrie 2015, fiind abrogat prin Codul Fiscal 2015 şi înlocuit de Legea nr.227/2015) și, ulterior, art. 297 din Legea nr. 227/2015 privind Codul fiscal, cu modificările şi completările ulterioare. În aceste condiții, TVA nu avea caracterul unei taxe nerecuperabile și nu era capitalizată în valoarea de intrare a activului. 
După anul 2015, ca efect al modificărilor legislative, al trecerii unor bunuri în evidența extrabilanțieră și al aplicării normelor contabile actualizate, (Ordinul ministrului finanțelor publice  nr. 1917/2005, cu modificările şi completările ulterioare, coroborat cu prevederile art. 12–13 din Ordonanța Guvernului nr.81/2003, cu modificările şi completările ulterioare), TVA aferentă achizițiilor pentru care nu se mai poate exercita dreptul de deducere în condițiile art. 297 din Legea nr. 227/2015, cu modificările şi completările ulterioare, este tratată ca taxă nerecuperabilă și, în această calitate, este inclusă în valoarea de inventar a bunului, devenind parte integrantă a costului de achiziție.

Până în anul 2025, aplicația informatică utilizată pentru gestionarea inventarului centralizat nu permitea înregistrarea valorilor cu zecimale, astfel încât valorile de inventar au fost evidențiate sub formă rotunjită. Începând cu anul 2025, sistemul a fost actualizat, permițând preluarea valorilor exacte din documentele justificative.
Actualizarea valorilor de inventar ale bunurilor imobile din domeniul public al statului aflate în administrarea Ministerului Mediului, Apelor şi Pădurilor, prin Regia Naţională a Pădurilor – Romsilva, s‑a realizat periodic, în perioada 2012–2024, în temeiul dispoziţiilor art.2 şi următoarele din Ordonanța Guvernului nr.81/2003,cu modificările ulterioare, precum şi al normelor metodologice aprobate prin Ordinul ministrului economiei şi finanţelor nr. 3471/2008. 
În conformitate cu acest cadru normativ, reevaluarea activelor fixe corporale a fost efectuată cu scopul determinării valorii juste, prin raportare la inflaţie, gradul de uzură fizică şi morală, utilitatea bunului şi preţul pieţei, iar pentru reevaluările efectuate în intervalul 2012–2024 actualizarea valorilor de evidenţă s‑a realizat, în principal, prin aplicarea indicelui preţurilor de consum (IPC – Total), comunicat de Institutul Naţional de Statistică, asupra valorii de înregistrare în contabilitate a activelor, conform normelor metodologice emise în aplicarea Ordonanța Guvernului nr.81/2003, cu modificările ulterioare. Pentru activele intrate în patrimoniu în cursul aceluiaşi an cu data de referinţă a reevaluării nu s‑a procedat la reevaluare, acestea fiind menţinute la costul de achiziţie, în temeiul art. 4 alin. (4) din Normele metodologice privind reevaluarea şi amortizarea activelor fixe corporale aflate în patrimoniul instituţiilor publice, aprobate prin Ordinul ministrului economiei şi finanţelor nr. 3471/2008. Rezultatele tuturor acestor reevaluări au fost înregistrate în evidenţa contabilă, valorile actualizate fiind reflectate în fişele mijloacelor fixe şi în anexele întocmite cu această ocazie.

Pentru fiecare bun, dreptul de proprietate asupra terenului este înscris în cartea funciară aferentă ca aparținând Statului român – domeniul public, iar dreptul de administrare este exercitat de Regia Națională a Pădurilor – Romsilva, prin direcțiile silvice teritoriale competente. 
Imobilele sunt libere de sarcini, nu fac obiectul niciunui litigiu, revendicări sau proceduri de restituire și au situația juridică clarificată, astfel încât pot fi înscrise distinct în inventarul centralizat al bunurilor din domeniul public al statului. 

	2.3.
	Schimbări preconizate
	Prin promovarea prezentului proiect de act normativ se urmărește reglementarea următoarelor aspecte: 

1) Înscrierea în inventarul centralizat al bunurilor din domeniul public al statului a unui număr de 14 bunuri imobile reprezentate de  terenuri forestiere/păduri, dobândite în numele statului, având datele de identificare și valorile de inventar prevăzute în anexa care face parte integrantă proiectul de hotărâre de Guvern;

2) Darea în administrarea Ministerului Mediului, Apelor și Pădurilor, prin Regia Națională a Pădurilor – Romsilva, a celor 14 bunuri imobile menționate în anexa la proiectul de act normativ.
Bunurile urmează a fi evidențiate distinct în inventarul centralizat al bunurilor din domeniul public al statului, cu atribuirea formală a dreptului de administrare către Ministerul Mediului, Apelor și Pădurilor, prin Regia Națională a Pădurilor – Romsilva.

Potrivit art. 117 alin. (4) și (5) din Legea nr. 331/2024, cu modificările și completările ulterioare, Regia Națională a Pădurilor – Romsilva poate achiziționa, în numele statului român, terenuri în vederea creșterii suprafeței fondului forestier proprietate publică a statului, finanțarea acestor acțiuni fiind asigurată din fondul de ameliorare a fondului funciar cu destinație silvică, fondul de conservare și regenerare a pădurilor, fonduri europene, fonduri de la bugetul de stat, precum și din fonduri proprii ale Regiei.

În consecință, terenurile achiziționate de Regia Națională a Pădurilor – Romsilva din fonduri publice și din fondul de conservare și regenerare dobândesc regimul juridic de fond forestier proprietate publică a statului și se intabulează ca atare. Operațiunea de intabulare se efectuează potrivit prevederilor Codului silvic și ale legislației în materia cadastrului și publicității imobiliare, având ca finalitate înregistrarea dreptului de proprietate publică a statului și actualizarea corespunzătoare a inventarului centralizat al bunurilor din domeniul public al statului.

La pozițiile cu numerele curente 1–14 din anexa la proiectul de act normativ, bunurile sunt prezentate astfel:

Poziția nr. 1 din anexa la proiectul de act normativ corespunde bunului imobil „PĂDURE” situat în județul Bacău, unitatea administrativ teritorială Slănic Moldova, având suprafața de 1,5134 ha, număr de inventar RNP 95647, carte funciară nr.62095 Slănic Moldova, dobândit în baza contractului de vânzare‑cumpărare nr. 272/26.04.2024. 
Pentru această poziție, valoarea de inventar rezultată și propusă a fi înscrisă este de 16.478,00 lei, compusă din prețul contractual de 15.000,00 lei și cheltuieli accesorii aferente dobândirii și intabulării de 1.478,00 lei.

Poziția nr. 2 din anexa la proiectul de hotărâre a Guvernului corespunde bunului imobil „PĂDURE” situat în județul Bacău, unitatea administrativ teritorială Vultureni, cu suprafața de 10,0000 ha, număr de inventar RNP 901242, carte funciară nr.60158 Vultureni, dobândit prin contractulde vânzare nr. 682/03.07.2024. 
Valoarea de inventar este de 152.107,00 lei, prețul de achiziție fiind 148.104,00 lei, la care se adaugă cheltuieli accesorii de 2.797,00 lei și o diferență din curs valutar de 1.206,00 lei.

Poziția nr. 3 din anexa la proiectul de act normativ corespunde unui teren forestier (cota indiviză 2/4 din suprafața totală de 9,0000 ha), situat în județul Bistrița‑Năsăud, unitatea administrativ teritorială Dumitrița, cu suprafața de 4,5000 ha, număr inventar RNP 10206, carte funciară nr.27485 Dumitrița,, dobândit prin contractul de vânzare cumpărare nr. 1483/30.04.2014. 
Valoarea de inventar este de 84.430,00 lei, sumă rezultată din costul de achiziție de 50.171,62 lei, cheltuieli accesorii de 1.705,38 lei și diferențe din reevaluări în sumă de 32.553,00 lei.

Poziția nr.4 din anexa la proiectul de hotărâre a Guvernului corespunde unui teren forestier situat în județul Bistrița‑Năsăud, unitatea administrativ teritorială Dumitrița, cu suprafața de 7,6000 ha, număr inventar RNP 10207, înscris în cărțile funciare nr.27555 și 27568, Dumitrița dobândit prin contractele de vânzare cumpărare nr. 792/07.03.2014, nr. 793/07.03.2014 și nr. 817/11.03.2014. 
Valoarea de inventar aferentă este de 143.725,00 lei, reprezentând prețuri de achiziție cumulate de 85.007,72 lei, cheltuieli accesorii de 3.301,28 lei și diferențe din reevaluări de 55.416,00 lei.

Poziția nr. 5 din anexa la proiectul de act normativ corespunde bunului imobil „PĂDURE” situat în județul Buzău, unitatea administrativ teritorială Vernești, cu suprafața de 4,0000 ha, număr inventar RNP 152588, carte funciară nr.30918 Vernești, dobândit prin contractul nr. 2200/05.09.2024. 
Valoarea de inventar este de 52.111,00 lei, compusă din prețul de 49.729,00 lei și cheltuieli accesorii de 2.382,00 lei.

Poziția nr. 6 din anexa la proiectul de hotărâre a Guvernului corespunde bunului imobil „PĂDURE” situat în județul Dâmbovița, unitatea administrativ teritorială Cândești, cu suprafața de 5,0000 ha, număr inventar RNP 711214, carte funciară nr.70513 Cândești, dobândit prin contractul de vânzare cumpărare nr. 263/30.01.2008, completat prin actul adițional nr. 1241/11.05.2015. 
Valoarea de inventar este de 72.628,00 lei, compusă din prețul de achiziție de 37.000,00 lei, cheltuieli accesorii de 1.186,00 lei și diferențe din reevaluări de 34.442,00 lei.

Poziția nr. 7 din anexa la proiectul de act normativ corespunde bunului imobil „PĂDURE” situat în județul Ialomița, unitatea administrativ teritorială Albești, cu suprafața de 6,0625 ha, număr inventar RNP 100001, carte funciară nr.22411, dobândit prin contractul nr. 2837/28.10.2003. 
Valoarea de inventar este de 18.860,00 lei, rezultată din prețul de 11.755,00 lei (valoare echivalentă după denominare) și diferențele din reevaluările efectuate în anii 2018, 2021 și 2024, în sumă de 7.105,00 lei.

Poziția nr. 8 din anexa la proiectul de hotărâre a Guvernului corespunde bunului imobil „PĂDURE” situat în județul Ialomița, unitatea administrativ teritorială Alexeni, cu suprafața de 5,8367 ha, număr inventar RNP 100002, înscris în cărțile funciare nr.25103, 25098 și 25092 Alexeni, dobândit prin contractul de vânzare cumpărare nr. 2860/29.10.2003.
Valoarea de inventar este de 32.776,00 lei, compusă din prețul de achiziție de 20.428,00 lei (valoare echivalentă după denominare) și diferențele din reevaluările 2018, 2021 și 2024, în sumă de 12.348,00 lei.

Poziția nr. 9 din anexa la proiectul de act normativ corespunde bunului imobil „PĂDURE” situat în județul Ialomița, unitatea administrativ teritorială Coșereni, cu suprafața de 10,0000 ha, număr inventar RNP 100003, înscris în cărțile funciare nr.25584 și 25646, Coșereni, dobândit prin contractul de vânzare nr. 2765/21.10.2003. 
Valoarea de inventar este de 48.133,00 lei, reprezentând prețul de achiziție de 30.000,00 lei (valoare echivalentă după denominare) și diferențele din reevaluările 2018, 2021 și 2024, în sumă de 18.133,00 lei.

Poziția nr.10 din anexa la proiectul de hotărâre a Guvernului corespunde bunului imobil „PĂDURE” situat în județul Mehedinți, unitatea administrativ teritorială Șișești și Ilovăț, cu suprafața totală de 215,0858 ha (212,3491 ha în unitatea administrativ teritorială Șișești și 2,7367 ha în unitatea administrativ teritorială Ilovăț), număr inventar RNP 70012, înscris în cărțile funciare nr.51039, 51040, 51041, 51042, 51046 și 50655 Șișești, dobândit prin contractul nr. 327/15.02.2024. 
Valoarea de inventar este de 1.525.420,18 lei, compusă din prețul de achiziție de 1.497.018,68 lei și cheltuieli accesorii de 28.401,50 lei.

Poziția nr. 11 din anexa la proiectul de act normativ corespunde bunului imobil „PĂDURE” situat în județul Sălaj, unitatea administrativ teritorială Halmășd și unitatea administrativ teritorială Nușfalău, cu suprafața de 40,7852 ha, număr inventar RNP 4909568, înscris în cărțile funciare nr.51126, 51127, 52012, 52013, 52014, 52016, 52017 și 52073 Halmășd, dobândit prin contractul de vânzare nr. 836/12.06.2024. 
Valoarea de inventar este de 587.317,76 lei, compusă din prețul de achiziție de 578.480,76 lei și cheltuieli accesorii de 8.837,00 lei.

Poziția nr. 12 din anexa la proiectul de hotărâre a Guvernului corespunde bunului imobil „PĂDURE” situat în județul Vaslui, unitatea administrativ teritorială Alexandru Vlahuță, cu suprafața de 9,7036 ha, număr inventar RNP 11, carte funciară nr.70122 Alexandru Vlahuță, dobândit prin contractul de vânzare cumpărare imobiliară nr. 1302/19.12.2023. 
Valoarea de inventar este de 138.152,39 lei, compusă din prețul de achiziție de 125.710,00 lei, cheltuieli accesorii de 4.499,39 lei și diferențele din reevaluarea efectuată la 31.12.2024, în sumă de 7.943,00 lei.

Poziția nr. 13 din anexa la proiectul de act normativ corespunde bunului imobil „PĂDURE” situat în județul Vaslui, unitatea administrativ teritorială Negrești, cu suprafața de 10,5223 ha, număr inventar RNP 300075, carte funciară nr.72632 Negrești, dobândit prin contractul de vânzare cumpărare nr. 1272/18.07.2024. 
Valoarea de inventar este de 155.355,00 lei, compusă din prețul de achiziție de 150.000,00 lei și cheltuieli accesorii de 5.355,00 lei.

Poziția nr. 14 din anexa la proiectul de hotărâre a Guvernului corespunde bunului imobil „PĂDURE” situat în județul Vaslui, unitatea administrativ teritorială Drăgușeni, cu suprafața de 29,5500 ha, număr inventar RNP 300078, carte funciară nr.60431 Drăgușeni, dobândit prin contractul de vânzare cumpărare nr. 1964/30.11.2024. 
Valoarea de inventar este de 196.272,50 lei, compusă din prețul de achiziție de 193.000,00 lei și cheltuieli accesorii de 3.272,50 lei.

Prin adoptarea hotărârii Guvernului:

· bunurile imobile prevăzute la pozițiile 1–14 din anexa la proiectul de a act normativ vor fi înscrise cu număr distinct în inventarul centralizat al bunurilor din domeniul public al statului, la grupa 8.04 „Sistemul național al pădurilor”, subgrupa 8.04.01 „Pădurile și terenurile destinate împăduririi”, în conformitate cu codurile de clasificare prevăzute în anexa nr. 1.2 la Hotărârea Guvernului nr. 1176/2024. 

· cărțile funciare aferente bunurilor vor fi actualizate pentru a reflecta regimul juridic: proprietate publică a Statului român, date în administrarea Ministerului Mediului, Apelor și Pădurilor, prin Regia Națională a Pădurilor – Romsilva; 
· predarea‑primirea bunurilor se va realiza în termenul de 30 de zile de la data intrării în vigoare a prezentei hotărâri.
Valoarea inventarului centralizat al bunurilor din domeniul public al statului se majorează cu suma de 3.223.765,83 lei.  

	2.4.
	Alte informaţii
	Adoptarea prezentului act normativ este necesară pentru a reflecta unitar în inventarul centralizat al bunurilor din domeniul public al statului, în evidențele contabile și în evidențele cadastrale ale statului, bunurile imobile dobândite în numele statului și date în administrarea Ministerului Mediului, Apelor și Pădurilor, prin Regia Națională a Pădurilor – Romsilva, în conformitate Legea nr. 287/2009, republicată, cu modificările şi completările ulterioare, Legea nr. 331/2024, cu modificările şi completările ulterioare, Ordonanța Guvernului nr.81/2003, cu modificările și completările ulterioare și Hotărârea Guvernului nr. 1176/2024.

Promovarea prezentului act normativ a fost întârziată deoarece procedura de înscriere în cartea funciară și intabularea bunurilor s‑a finalizat în perioada aprilie 2021 – mai 2026. După finalizarea acestei etape au fost constatate o serie de neconcordanțe între informațiile din amenajamentele silvice, contractele de vânzare‑cumpărare și datele din cărțile funciare. Aceste neconcordanțe au generat întârzieri, fiind necesară corectarea și alinierea tuturor acestor informații pentru a asigura conformitatea juridică și administrativă.

Proiectul de act normativ se încadrează în prevederile art.110 alin.(4) din Constituția României, republicată. 
În acest sens, menționăm faptul că prezentul proiect de hotărâre a Guvernului se încadrează în situațiile prevăzute la art. 110 alin. (2) şi (4) din Constituția României, republicată, având ca obiect de act normativ – înscrierea unor bunuri imobile în inventarul centralizat al bunurilor din domeniul public al statului şi darea acestora în administrarea Ministerului Mediului, Apelor şi Pădurilor, prin Regia Naţională a Pădurilor – Romsilva. 
Precizăm faptul că soluția propusă reprezintă un act de administrare a treburilor publice în activitatea executivă a Guvernului, respectiv înscrierea unor bunuri imobile în inventarul centralizat al bunurilor din domeniul public al statului şi darea acestora în administrarea Ministerului Mediului, Apelor şi Pădurilor, prin Regia Naţională a Pădurilor – Romsilva. 
Totodată, facem mențiunea că prin prezentul proiect de act normativ nu se promovează o politică nouă.

Necesitatea şi oportunitatea promovării proiectului de act normativ, precum şi realitatea şi corectitudinea datelor prezentate aparţin Regiei Naţionale a Pădurilor – Romsilva, care promovează acest proiect prin Ministerul Mediului, Apelor și Pădurilor, în temeiul art. 1 lit. b) din Regulamentul aprobat prin Hotărârea Guvernului nr.561/2009, cu modificările ulterioare, privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării.

	Secţiunea a 3-a: Impactul socioeconomic

	3.1.
	Descrierea generală a beneficiilor şi costurilor estimate ca urmare a intrării în vigoare a actului normativ
	Proiectul de act normativ nu se referă la acest subiect.

	3.2.
	Impactul social
	Proiectul de act normativ nu se referă la acest subiect.

	3.3.
	Impactul asupra drepturilor şi libertăţilor 

fundamentale ale omului
	Proiectul de act normativ nu se referă la acest subiect.

	3.4.
	Impactul macroeconomic
	Proiectul de act normativ nu se referă la acest subiect.

	3.4.1.
	Impactul asupra economiei şi asupra principalilor indicatori macroeconomici
	Proiectul de act normativ nu se referă la acest subiect.



	3.4.2.
	Impactul asupra mediului concurenţial şi domeniul ajutoarelor de stat
	Proiectul de act normativ nu se referă la acest subiect.

	3.5.
	Impactul asupra mediului de afaceri
	Proiectul de act normativ nu se referă la acest subiect.

	3.6.
	Impactul asupra mediului înconjurător
	Proiectul de act normativ nu se referă la acest subiect.

	3.7.
	Evaluarea costurilor şi beneficiilor din perspectiva inovării şi digitalizării
	Proiectul de act normativ nu se referă la acest subiect.

	3.8.
	Evaluarea costurilor şi beneficiilor din perspectiva dezvoltării durabile
	 Proiectul de act normativ nu se referă la acest subiect.

	3.9.
	Alte informaţii
	Nu au fost identificate.

	Secţiunea a 4-a: Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri

	- în mii lei (RON) – 

	Indicatori
	Anul curent
	Următorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:
	
	
	
	
	
	

	a) buget de stat, din acesta:

(i) impozit pe profit

(ii) impozit pe venit
	
	
	
	
	
	

	b) bugete locale

(i) impozit pe profit
	
	
	
	
	
	

	c) bugetul asigurărilor sociale de stat:

(i) contribuţii de asigurări
	
	
	
	
	
	

	d) alte tipuri de venituri

(se va menționa natura acestora)
	
	
	
	
	
	

	4.2. Modificări ale cheltuielilor bugetare, plus/minus, din care:
	
	
	
	
	
	

	a) buget de stat, din acesta:

(i) cheltuieli de personal

(ii) bunuri şi servicii
	
	
	
	
	
	

	b) bugete locale:

(i) cheltuieli de personal

(ii) bunuri şi servicii
	
	
	
	
	
	

	c) bugetul asigurărilor sociale de stat:

(i) cheltuieli de personal

(ii) bunuri şi servicii
	
	
	
	
	
	

	d) alte tipuri de cheltuieli

(se va menționa natura acestora)
	
	
	
	
	
	

	4.3. Impact financiar, plus/minus, din care:
	
	
	
	
	
	

	a) buget de stat
	
	
	
	
	
	

	b) bugete locale
	
	
	
	
	
	

	4.4. Propuneri pentru acoperirea creşterii cheltuielilor bugetare
	
	
	
	
	
	

	4.5. Propuneri pentru a compensa reducerea veniturilor bugetare
	
	
	
	
	
	

	4.6. Calcule detaliate privind fundamentarea modificărilor veniturilor şi/sau cheltuielilor bugetare
	
	
	
	
	
	

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
	
	
	
	
	
	

	a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;

b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.
	
	
	
	
	
	

	4.8. Alte informații
	Nu au fost identificate.

	Secțiunea a 5-a: Efectele proiectului de act normativ asupra legislaţiei în vigoare

	5.1.
	Măsuri normative necesare pentru aplicarea prevederilor proiectului de act normativ
	Prin adoptarea prezentului proiect de act normativ se completează anexa nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

	5.2.
	Impactul asupra legislaţiei în domeniul achiziţiilor publice
	Proiectul de act normativ nu se referă la acest subiect.

	5.3.
	Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).
	Proiectul de act normativ nu se referă la acest subiect.

	5.3.1.
	Măsuri normative necesare transpunerii directivelor UE
	Proiectul de act normativ nu se referă la acest subiect.

	5.3.2.
	Măsuri normative necesare aplicării actelor legislative ale UE
	Proiectul de act normativ nu se referă la acest subiect.

	5.4.
	Hotărâri ale Curţii de Justiţie a Uniunii Europene 
	Proiectul de act normativ nu se referă la acest subiect.

	5.5.
	Alte acte normative şi/sau documente internaţionale din care decurg angajamente asumate 
	Proiectul de act normativ nu se referă la acest subiect.

	5.6.
	Alte informaţii
	Nu au fost identificate.

	Secţiunea a 6-a: Consultările efectuate în vederea elaborării proiectului de act normativ

	6.1.
	Informaţii privind neaplicarea procedurii de participare la elaborarea actelor normative
	Proiectul de act normativ nu se referă la acest subiect.

	6.2.
	Informaţii privind procesul de consultare cu organizaţii neguvernamentale, institute de cercetare şi alte organisme implicate
	Proiectul de act normativ nu se referă la acest subiect.

	6.3.
	Informaţii despre consultările organizate cu autorităţile administraţiei publice locale
	Proiectul de act normativ nu se referă la acest subiect.

	6.4.
	Informaţii privind puncte de vedere/opinii emise de organisme consultative constituite prin acte normative
	Proiectul de act normativ nu se referă la acest subiect.

	6.5.
	Informaţii privind avizarea de către:                           

a) Consiliul Legislativ 

b) Consiliul Suprem de Apărare a Ţării                         

c) Consiliul Economic şi Social 

d) Consiliul Concurenţei    

e) Curtea de Conturi             
	Proiectul de act normativ nu se referă la acest subiect.

	6.6.
	Alte informaţii                  
	Nu au fost identificate.

	Secţiunea a 7-a: Activităţi de informare publică privind elaborarea şi implementarea

proiectului de act normativ

	7.1.
	Informarea societăţii civile cu privire la elaborarea proiectului de act normativ
	În elaborarea proiectului de act normativ a fost îndeplinită procedura prevăzută de Legea nr.52/2003 privind transparența decizională, republicată, cu modificările ulterioare.

Proiectul de act normativ a fost postat pe site-ul instituției, la secțiunea „Transparență” în data de ................. 2026.

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	Proiectul de act normativ nu se referă la acest subiect.

	Secţiunea a 8-a: Măsuri de implementarea, monitorizarea și evaluarea proiectului de act normativ

	8.1.
	Măsuri de punere în aplicare a proiectului de act normativ 
	Proiectul de act normativ nu se referă la acest subiect.

	8.2.
	Alte informaţii    
	Nu au fost identificate.


Pentru considerentele de mai sus, am elaborat proiectul de Hotărâre a Guvernului privind înscrierea unor bunuri imobile în inventarul centralizat al bunurilor din domeniul public al statului şi darea în administrarea Ministerului Mediului, Apelor şi Pădurilor prin Regia Naţională a Pădurilor – Romsilva, care în forma prezentată a fost avizat de către ministerele interesate şi pe care îl supunem spre adoptare.

